Helikopter-vlieënier se as gestrooi | Netwerk24
Dakar: Die eindstreep is in sig
Toyota se heel eerste Dakar-oorwinning is amper in die sakkie – trouens, nog net 112 km vir Donderdag bly oor ná Woensdag se gebeurtenisvolle 312 km waarin verskeie topjaers uitgeskakel is.
Babelse verwarring oor KSA se T20-toernooi
Die MSL sal vanjaar weer op die SAUK uitgesaai word.
Swartpette, All Blacks pak mekaar in T20-stryd
'Grappige wedstryd skend Lomu en Crowe se nalatenskap.'
Rand staan al hoe sterker
Die rand het hom dié week glad nie aan internasionale gebeure gesteur nie.
Sakpas-Sake: Netflix, Eskom en die Reserwebank
Tito spot self oor sy twiets
“Jy het te veel van my twiets gelees, dit is nie raadsaam nie.”
Feesproduksies debuteer in Pretoria
Die musiekproduksie Uit die bloute, met verhale en gedigte deur Eugène Marais, en Louis Pretorius se komiese toneelstuk 3 susters is in Februarie in die Atterburyteater op die planke.
KYK: Meghan lag toe sy die 'vet dame' genoem word
Vroue vier 102de en 99ste verjaardae op Heilbron
Twee inwoners van ’n tehuis vir bejaardes op Heilbron het die afgelope tyd groot partytjie gehou om hul 102de en 99ste verjaardae te vier.
Helikopter-vlieënier se as gestrooi
Deur Jackie Kruger 09 November 2018 13:50
’n Deel van die as van die helikoptervlieënier Nico Heyns, wat verlede maand dood is toe sy helikopter in ’n brandbestrydingsoperasie neergestort het, is Woensdag op Bloubergstrand in Kaapstad gestrooi.
Heyns (70) is op 23 Oktober dood toe sy helikopter by Vermaaklikheid, naby Riversdal in die Suid-Kaap, neergestort het.
Riaan Heyns en Suzanne Nicolaisen strooi ’hul broer, Nico Heyns, se as by Bloubergstrand.Foto: Jean du Plessis
Nico Heyns Foto: Verskaf
Die as is gestrooi op dieselfde plek waar sy ma, Helen (Heyns) van der Merwe, se as gestrooi is. Die res van sy as sal deur sy kinders op sy plaas buite Knysna (Gouna) gestrooi word.
Die as is gestrooi op die 51-jaar-reünie van ’n groep skoolmaats wat saam met Heyns in 1967 aan die Hoërskool D.F. Malan in Bellville, Kaapstad, gematrikuleer het.
Frans Lassalle du Toit, ’n voormalige onderwyser van die matriekgroep, en Jean du Plessis, ’n voormalige hooffotograaf van Die Burger, was ook teenwoordig.
Heyns se suster, Suzanne Nicolaisen, ’n kunstenaar wat deesdae in Kalifornië woon, en sy broer, Riaan Heyns, het ook die reünie bygewoon. Hulle het eers in ’n restaurant gekuier en is toe na die strand waar die as gestrooi is.
Stercia Joliffe, wat die reünie gereel het, sê dit was ’n wonderlike geleentheid.
“Nico het ’n wonderlike persoonlikheid gehad. Hy het ’n goeie sin vir humor gehad, maar ook ’n diep kant. Ek en my man was bevoorreg om by hom op sy plaas in Knysna te kon kuier. Hy was baie gasvry en vrygewig en niks was ooit te veel moeite vir hom nie. Hy was ’n baie ervare vlieënier en het jare lank brandbestryding gedoen.”
Op Bloubergstrand vir die strooi van Nico Heyns se as, is van links Eben Human, Suzanne Nicolaisen, Riaan Heyns, Stercia Jolliffe, Ria van der Merwe, Letitia du Toit, Keith Jolliffe, Elize Wessel en Theresa Louw. Foto: Jean du Plessis
By die Blue Peter-restaurant in Bloubergstrand was voor van links: Jean du Plessis, Eben Human en Elize Wessel. Agter van links is Frans Lassalle du Toit (onderwyser), Suzanne Nicolaisen, Ria van der Merwe, André de Haan, Theresa Louw, Letitia du Toit, Sarel van der Merwe, Marian Theron, Willie Theron, Stercia Jolliffe, Elisma Rossouw, Gerda Pretorius, Marianna Meyer en Magda Blignaut.Foto: Verskaf
Heyns, ’n bekende in lugvaartkringe, is as ’n held en ’n legende beskryf. Hy het onder meer gehelp om die verwoestende brande in Knysna en omliggende gebied in Junie 2017 te blus. In 2016 het hy ook twee dae lank ononderbroke gehelp om ’n brand by St. Francisbaai en Kaap St. Francis onder beheer te bring.
Volgens Nicolaisen was haar broer altyd baie nederig. “Hy het meestal sy kollegas, hetsy in die lug of op die grond, krediet gegee vir al hul ondersteuning. Dit is ’n groot verlies.”
* Heyns word oorleef deur twee dogters, Hutton Roberts en Zanne Massyn, en ’n seun, Adriaan Heyns.
Meer oor: Nico Heyns | Sterfte
Heli val: ‘Dít maak nie sin’
Vlieënier se lewe só gevier in Knysna
Lisensies al hoe verder agterstallig
Helder, flitsende lig toe 'n meteoriet